
Nr. 171

AVIZ

asupra propunerii legislative pentru modificarea Legii nr. 150/1998 privind acordarea de sprijin comunităţilor româneşti
Cu adresa nr. P.l.-X86 din 17 martie 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea Legii nr. 150/1998 privind acordarea de sprijin comunităţilor româneşti.
In urma examinării, în şedinţa din data de 30.03.2004, Comisia, cu unanimitate de voturi, a hotărât respingerea, întrucât Ministerul Afacerilor Externe şi Departamentul pentru Românii de Pretutindeni au elaborat un proiect de lege asupra doleanţelor românilor din vecinătate şi din emigraţie şi a respectării recomandărilor organismelor internaţionale cu atribuţii şi competenţă în domeniu şi a prevederilor convenţiilor internaţionale la care România este parte.

Cadrul juridic al drepturilor românilor de pretutindeni şi al angajamentelor statului român va fi substanţial îmbunătăţit. Astfel, proiectul deja elaborat, propune abrogarea Legii nr. 150/1998.

Proiectul va fi transmis, spre avizare, Înaltului Comisar pentru Minorităţi Naţionale al OSCE, avându-se în vedere imperativul asigurării compatibilităţii proiectului cu standardele europene, astfel încât ulterior, când se vor iniţia consultări şi cu statele în care există importante comunităţi româneşti, să existe premise reale că acesta va fi agreat şi susţinut.

PREŞEDINTE,


SECRETAR,

Dr. Daniel Ionescu

